নোট বাতিলের ঘোষণার সপ্তাহ চারেক আগেই বাদল মল্লিক বলেন, “আমাদের লক্ষ্য যে কোনো একটি শহরকে বেছে নিয়ে ৬ থেকে ১২ মাসের মধ্যে সেখানকার ডিজিটাল লেনদেনের হারকে ১০ গুন করা”। কোনও একটা নির্দিষ্ট শহরে এই প্রস্তুতি সীমিত না রেখে, কোন শহর বা অঞ্চল ক্ষেত্র-পরীক্ষার সব চেয়ে উপযুক্ত জায়গা তা নির্ধারণ করতে ‘বিয়ন্ড ক্যাশ’ এবং ‘ক্যাটালিস্ট’ একটা বড়ো অঞ্চল জুড়ে পরীক্ষার চালানোর কথা বলে। কিন্তু নভেম্বরেই এটা পরিষ্কার হয়ে যায় যে, নগদের উপর নির্ভরতা কমাতে বিশ্বব্যাপী অভিযান শুরু করার জন্য গোটা ভারতকেই গিনিপিগ বানানো হচ্ছে। গোটা প্রেক্ষাপটটি মাথায় রেখে ভারতে ইউএসএআইডি-র মিশন ডিরেক্টর জোনাথন অ্যাডেলটনের একটি বিবৃতি যদি পড়া যায়, তা হলে এটা পরিষ্কার হয়ে যায় যে, তলে তলে তিনি সে ঘোষণাই করেছিলেন যখন নোট বাতিলের চার সপ্তাহ আগে তিনি বলেছিলেন, “অর্থনীতিকে ডিজিটাইজ করা এবং যে জনসংখ্যার কাছে পৌঁছোনোও অত্যন্ত কঠিন ব্যাপার সেই তাঁদের কাছেও নতুন অর্থনৈতিক সুযোগসুবিধা ছড়িয়ে দেওয়ার ক্ষেত্রে ভারত একেবারে সামনের সারিতে রয়েছে। এমনকি প্রতিদিনের কেনাকাটাকেও নগদহীন করার যে চ্যালেঞ্জ তা বাস্তবায়িত করতে সমর্থন জুগিয়ে যাবে ‘ক্যাটালিস্ট।”